ming030890/wiki-yue-high-quality huggingface dataset:
番禺

番禺（番讀潘，粵拼：pun1 jyu4）喺中國廣東嘅珠江三角洲，原本寫做蕃禺。佢家下係廣州市一個市轄區，叫番禺區，區治市橋。佢面積1314.8平方千米，2005年人口96萬。
番禺自秦經已係縣，叫番禺縣。民國以前，家下廣州城區兼南北，都係番禺縣嘅地方，比而家大好多。而番禺個名，就因為近省城有番山同禺山而名。

山
番禺有山叫浮蓮崗，又叫浮練或者浮蓮岡。舊縣去到白雲山。

水
南海石門水流入番禺珠江，向東南行，畀長洲分兩邊，然後再會合。再向東南入波羅江，左邊同東江會合，係三江口。再向東南就係獅子洋，同沙灣水夾埋入海。

史
番禺響唔同時代有唔同範圍，番禺、廣州、南海都係交錯重疊。
番禺最初係秦國始皇帝時期征服嶺南之後起嘅城，統治新開嘅南海郡。個城就正正響今日廣州裏面。秦國滅亡，趙佗自立為王，建南越國，番禺成為國都。後來西漢武帝時期，漢軍打入番禺，消滅咗南越國。
三國時代，吳國將合浦以北立做廣州。不過呢個廣州呢個一向只係州名，而呢帶都係叫番禺。之後圍住廣州城一帶都叫番禺，而番禺縣治所就響城內，直至中華民國初期。
大清響獅子洋處有獅子營，而西便有永靖營，黃埔有魚雷營，有船塢。另外重有慕德里、鹿步、沙灣、茭塘四個巡檢司。有番禺、五羊兩站。東便有廣九鐵路，西北有粵漢鐵路 。
中華民國時期，1921年廣州設市，番禺縣就淨係管廣州以南一帶，縣治搬去市橋。西面係順德，南面係中山。到中華人民共和國時期，縣治就搬咗去市橋。1992年變成縣級市番禺市（行政區代碼440181）。2000年5月21號併入廣州市，成為番禺區，原市所有分區都歸入番禺區。2005年，番禺分出東南面一角，另立廣州市南沙區。

經濟
番禺係三邑之一
番禺歷來都係響廣東中心，而地又肥，又近海，所以係比較富庶。所以佢同隔籬南海、順德，並稱三邑，又叫南番順。

教育
喺2012年，番禺嘅教育資源喺廣州十一個市轄區裏頭排第四。

本科
中山大學、華南理工大學、華南師範大學、廣州中醫藥大學、廣東外語外貿大學、廣東工業大學、廣州大學、廣東藥學院、廣州美術學院、星海音樂學院、廣東工業大學喺番禺小谷圍（廣州大學城）都設有校區。而喺大學城二期建設入面，暨南大學、廣州醫學院等五所高校都將會落戶番禺。

專科
廣州番禺職業技術學院（番禺理工學院）、番禺廣播電視大學、廣東女子職業技術學院、廣東文藝職業學院、廣州科技貿易職業學院等。

中學
廣東仲元中學、廣東番禺中學、番禺實驗中學、禺山高級中學、象賢中學、石北中學、洛溪新城中學、星海中學、番禺執信中學、華師附中番禺學校、祈福英語實驗學校、東風中學、橋城中學、僑聯中學、橋興中學、沙頭中學、石碁中學、石碁第二中學、石碁第三中學、石碁第四中學、鐘村中學、大石中學、象聖中學、象達中學、象駿中學、石樓中學、石樓第二中學、蓮花山中學、海鷗學校（中學部）、南村中學、化龍中學、奧園實驗學校（中學部）等。

職業學校
比較知名嘅有新造職業技術學校、番禺職業技術學校。

地鐵
廣州地鐵2號線：洛溪站、南浦站、會江站、石壁站、廣州南站
廣州地鐵3號線：廈滘站、大石站、漢溪長隆站、市橋站、番禺廣場站、海傍站
廣州地鐵4號線：大學城北站、大學城南站、新造站、石碁站、海傍站、低涌站
廣州地鐵7號線：廣州南站、石壁站、謝村站、鍾村站、漢溪長隆站、南村萬博站、員崗站、板橋站、大學城南站
未起好嘅線路同車站：
廣州地鐵4號線：官橋站
同時，亦有規劃3號線東延段、7號線二期、8號線東延段、12號線、17號線、18號線經過番禺。

大型交通樞紐
廣州南站、廣州南站汽車客運站、番禺汽車客運站。

路
番禺大道、105國道、325國道、華南快速、新光快速、京港澳高速、東新高速、南沙港快速路等。 區內城市主幹道包括: 金山大道（緯線，部分同廣明高速公路並線）興南大道、興業大道、亞運大道、市蓮路、市新路等。

橋
洛溪大橋、沙灣大橋、沙溪大橋、番禺大橋、新光大橋、黃埔大橋、北斗大橋、海鷗大橋、三善大橋同埋虎門二橋等橋。

水路
喺東部石樓鎮設有蓮花山港跨境碼頭，每日有好多班船往返香港尖沙咀中港碼頭，船程大概係1小時50分。中國海關廣東番禺分局、蓮花山邊防派出所喺度設蓮花山港口岸同邊防檢查站
喺番禺嘅密集河網中，都有喺河兩岸渡船嘅定期渡輪，包括新造（圩）到大學城渡口，南沙欖核到番禺沙灣嘅北斗渡口等。 但隨住過江交通方式嘅不斷完善且漸趨現代化同埋各種優勢喺度領先于日常交通運輸，渡輪依種交通方式喺番禺正日漸息微。
番禺區中醫醫院

係中國廣東廣州一帶有中醫醫療、預防保健、教學科研喺埋一齊嘅三甲醫院，1958年4月創辦，喺番禺區市橋街道橋東路65、93號。

史
呢間醫院喺1958年4月創辦，初期時借用番禺嘅一間關帝廟嚟改做醫院，嗰時佢屬於番禺區聯合中醫院嘅門診部。直到1978年。香港嘅工商聯誼會負責出錢將呢間聯合中醫院改成市橋中醫院，重喺1984年正式掛牌。1986年5月改名做番禺縣中醫院兼轉辦成搞帶有中醫特色嘅全民制機構。 1994年12月由何厚鏵出錢起咗間敬賢樓。1997年3月俾廣東省中醫院管理局評審而升級成二甲醫院，重喺2013年升級成三甲醫院機構。而番禺人民醫院嘅舊址，喺2009年先至俾醫院方收返。
番石榴屬

番石榴屬（學名：Psidium）係桃金娘目桃金娘科下面一個屬，有約莫97個品種，當中最常見嘅就係番石榴。
番禺學宮

番禺學宮係中國一學宮，喺廣州中山四路。學宮多次起落，家下規模，係大清道光十五年重修。中華人民共和國一九五零年佔領廣州之後，學宮累遭破壞。家下係廣州唯一幸存嘅學宮，其餘廣府學宮同南海學宮都拆咗。

史
家下廣州，係廣東省城。之不過縣治來講，中華民國之前，係番禺縣地，有時部份，有時全部。大清時東半係番禺，西半係南海。
按大清同治年間所修嘅《番禺縣誌》，大宋淳祐元年，即一二四一年，喺縣東南五里，起咗學宮。
去到大明洪武三年，即一三七零年，知縣吳忠同訓導李昕，喺東城入便。番禺學官自始就係番禺縣嘅縣學，有拜孔子嘅文廟。學官後尾燒毀，到咗十三年，即係一三八零年又重修，之不過最尾又係燒咗。大清佔領省城之後，仍奉舊制，當時地埗叫惠愛大街，近城嘅大東門，側邊就番禺縣衙，而無幾遠係貢院。乾隆十二年，即一七四七年，同道光十五年，即一八三五年，都有重修。一九零六年，改爲八桂中學，係番禺中學堂之一。中華民國惠愛大街改叫惠愛東路。民國十五年，即一九二六年，大部份租過畀毛澤東等人，搞農民運動講習所第六期。
中華人民共和國喺一九五零年佔領廣州。爲咗紀念中國共產黨史迹，一九五三年七月，番禺學官改成廣州農民運動講習所舊址紀念館，工人四百幾人，整咗一年，一九五四年七月十五號開放。呢次改館，學宮大受破壞，面目全非。之不過因爲咁一整，唔似廣府學宮同南海學宮咁慘，連渣都無。一九六一年三月四號，紀念館歸入全國重點文物保護單位。一九六五年維修嗰陣，大成殿金柱挖空朽木，用鋼筋水泥加固，留金柱外皮。

建築
崇聖殿前木棉樹
崇聖殿，農講所佔用期間改做飯堂。
清時，番禺學宮規模宏大，成個佔地面積五千四百廿五平方米。佢闊三進，深五進。大門叫欞星門，係大麻石雕。門外有紅石雕成牌坊，其中兩柱係龍，而坊上有小獅六隻。
正中有大成殿、崇聖殿、尊經閣。大成殿最大，主要木造，闊五間，有廿四米七二，進深十四米二二，高十二米六二。
左有鋪、土地寺、科癢、儒學署、明倫堂、光霽堂、八桂儒林、園、廊、名宦寺。
右有鋪、節孝寺、訓導署、忠義孝弟寺、射圃、鄉賢寺、廊等。戟門後便有池，中建石橋，再入係大成門，兩旁有更衣所同東廡西廡。各殿紅牆黃瓦。
家下左右兩路，只拆淨左側明倫堂、光霽堂。而正中重拆浮欞星門、泮池拱橋、大成門、大成殿、崇聖殿、同埋東西廊廡，東齋東牆上嵌有《番禺府縣新生印金章程碑記》等六塊碑刻。
番禺大道

番禺大道（粵拼：pun1 jyu4 daai6 dou6）係中國廣東省廣州市嘅南北走向主幹道，橫穿成個番禺區南北兩邊。北邊從華南快速幹線開始，一直向南去到南沙區黃閣嘅莞佛高速公路橋底。

敘述
全長32.4km，闊80米，雙向8車道。

特色
呢條馬路係番禺區嘅一條交通大動脈，日日車流比較多。
海北海南道

海北海南道係元朝至元十七年（1280年）設嘅，屬湖廣等處行中書省，由海北海南道宣慰司管，治所喺雷州路（而今嘅廣東雷州市）海康縣。轄境相當於而今廣東茂名又再西過啲埞、海南、撈廣西欽北防（除開由南寧劃入噶上思；即欽廉地區）啲埞。隻道喺元末捱廢丟。
海南

海南，簡稱瓊，位處南中國海，響正中國廣東雷州半島南面。而家係中華人民共和國一個省級行政區，叫海南省，亦都係海洋面積最大嘅省份。省域除咗海南島全島，亦都包括西沙群島、南沙群島、中沙群島嘅島礁同埋佢嘅領海。人口將近有800萬。省會係海口。

相對位置
接鄰省區：廣東、廣西
接鄰國家：越南
喺北回歸線以南，東經110度左右，位於中國西南邊陲，四面環海，北隔瓊州海峽同雷州半島相望，西臨南中國海嘅北部灣，東面同南面係南中國海。

資源
藥用植物：見血封喉、花梨木、砂仁、益智、檳榔等
用材植物：苦梓、坡壘、青梅、子京、野荔枝等
珍稀動物：孔雀雉、白鷳、長臂猿、坡鹿、雲豹、水獺、馬騮、水鹿、靈貓、穿山甲、巨松鼠等
漁業資源
油氣資源
鹽場：鶯歌海鹽場
鐵礦：石碌鐵礦：中國為數唔多嘅富鐵礦之一。
海南兔

海南兔（學名：Lepus hainanus）係兔科兔屬嘅其中一個種。
海南星

海南星（3024 Hainan），即係小行星3024，係太陽系小行星帶嘅一粒小行星，喺1981年10月23號發現。
海北祁連機場

海北祁連機場（粵音：hoi2 bak1 kei4 lin4 gei1 coeng4）係喺中國青海嘅一個機場，喺2018年嗰陣起好兼且開放畀人用嚟搭飛機。
海南島

海南島係中國第二大島，亦係中華人民共和國實際管轄嘅最大島，面積33,210平方公里，喺南中國海西北便，而家歸中華人民共和國嘅海南省管。

地理
海南島同北面隔住瓊州海峽同廣東嘅雷州半島相望。
由沿海向內海拔遞增，呈環狀分佈，最外環沿海係平原，往內為臺地同丘陵，再往內為山地。臺地同丘陵係海南島面積最大嘅環帶。山地丘陵位於中部偏南，有黎母嶺（主峰猴獼嶺，海拔1655米）、五指山（主峰五指山1867米，係全島最高點）。
百子里

百子里（英文：Pak Tsz Lane）係香港中環一條馬路，由結志街開始，去到三家里。街上有紀念19世紀尾革命組織輔仁文社嘅百子里公園。
百家姓

《百家姓》（粵拼：baak3 gaa1 sing3）係北宋記載嘅姓氏書，初頭一共有411個姓，之後加到504個，入面有444個單姓、60個複姓。
舊時中國細路都會讀呢本書，同《三字經》、《千字文》並稱「三百千」。

排序
姓氏排序唔係跟全國姓氏人口去排。據南宋學者王明清考證，「趙錢孫李」之所以做咗《百家姓》前四姓，係因為百家姓喺北宋初年嘅吳越錢塘地區形成，所以就用嗰時嗰度最重要嘅家庭姓氏：
趙氏：大宋皇帝嘅姓氏。
錢氏：吳越國王嘅姓氏。
孫氏：吳越國王錢俶正妃嘅姓氏。
李氏：南唐國王嘅姓氏。
而接落嚟嘅四個姓氏「周吳鄭王」都係吳越開國國王錢鏐嗰班老婆嘅姓氏。
百子里公園

百子里公園，香港公園之一，遊樂場之一，喺中環山上，英文叫Pak Tsz Lane Park。公園喺百子里，百子里好隱閉，與三家里相連。公園實情畀唐樓包圍，喺結志街、卑利街、荷李活道，同鴨巴甸街中間。公園係孫中山史蹟徑一部分，面積一萬七千呎，呂元祥建築師事務所畫則，康樂及文化事務署管。

沿革
公園由市區重建局起嘅，二〇一〇年動工，耗資四千萬港元，二〇一一年十月中完工，同年年底開幕。

建築
公園依山而建，有兩層設計。仿二十世紀初中環舊民居。公園右方，有段四五十米長嘅革命歷史展覽，展示一八九五年到一九〇三年革命史，尤其有講輔仁文社興衰四段，講及楊衢雲同謝纘泰等人，一八九二年成立文社。其後文社各人，加入香港興中會，同孫文喺一八九五年末部署廣州起義，不幸敗露。一九〇〇年，策動惠州起義失敗，楊衢雲身分暴露，翌年為大清暗殺、孫文撰寫悼念書信石雕、謝纘泰欲報仇，於一九〇三年廣州策劃第三次起義失敗後，輔仁文社漸漸地淡出革命史及資料。公園亦展示輔仁文社創立時社員合照，以及設立發光二極管觸控式螢幕展示革命資料。
「輔仁文社序」亭架背面
公園分三區，結志街入口可通往「革命起源展示區」，展示區內，有座四米闊、五米高嘅亭架，刻有反清《輔仁文社序》。上面有創會會員所寫「人欲明道達理，必先內修心性，外盡倫常」等的字句，地上亦刻有以英文所寫成社綱原文。亭架內設古人銅像，顯示當年剪辮情景。

百子里史
楊衢雲、謝纘泰等創輔仁文社，原址就喺百子里一號，今日百子里大廈，亦即公園邊。

獎項
二〇一一三年，公園得香港建築師學會頒授境內優異獎──社區建築、美國建築師學會（香港分會）頒發都市設計優異獎，以及香港設計中心頒發亞洲最具影響力設計銅獎，以表揚其卓越建築設計。
百家樂

百家樂（英文：Baccarat）係賭場常見嘅牌局，響意大利發明，15世紀傳到法國，19世紀再傳到英國。澳門有全世界最多百家樂檯嘅賭場。
百子橫路

百子橫路（粵拼：baak3 zi2 waang4 lou6）係中國廣東省廣州市嘅一條一般馬路，喺越秀區入面，成條馬路係南北走向。南邊從菜園東同菜園北嘅交界嗰邊開始，一直向北去到中山二路嗰頭。

概要
全長185米，闊6米，1車道，北向南嘅單行線。

名
其實呢條路嘅名係出喺舊時嘅羊城婚俗，話喺接新娘嗰陣，花車肯定行過呢度，所以就攞咗「百子千孫」嘅吉兆嚟做名。不過呢個習俗一直到而家為止，都重有人搞呢樣嘢。

經過嘅道路
呢度啲路嘅順序係從西去到東嚟排嘅，其中加粗咗嘅字係主幹道：
菜園東、菜園北
東華北路（路邊隔籬蹢界，加上有石壆攔住響度兼唔同平面，冇連埋一齊。）
中山二路
百家樂棋

百家樂棋（英文：Backgammon），又叫雙陸棋，係一種畀兩個人玩嘅棋。掟骰仔決定隻棋點行，邊個將每一隻棋都行出棋盤就贏。

玩法
U字形行法，骰仔分點數而行。如果2粒骰仔點數分別係4、5，可以直接行4格，5格或9格。
但如果第4、5格已各有2粒棋或以上，就唔行得。
百夫長坦克

百夫長坦克（Centurion），係英國陸軍嘅一款主戰坦克，由1946年開始服役，後尾改良做酋長坦克。
湯馬士曲航空

湯馬士曲航空（Thomas Cook Airlines）係英國一間執咗嘅航空公司，2008年開張，2019年執笠。
湯馬士巴哈

湯馬士巴哈（德文全名：Thomas Bach，1953年12月29號—），係現任國際奧林匹克委員會主席（2013年9月接替羅格伯爵），亦係1976年滿地可奧運會男子花劍團體冠軍其中一位成員。
湯馬士林馬

湯馬士林馬（粵拼：tong1 maa5 si6 lam4 maa5，法文：Thomas Lemar，1995年11月12號—）係法國一個男足球員，司職中場，喺2013年正式出道。

葳蕤史
呢節要加長。
狩野健太

狩野健太（1986年5月2號—）係日本足球員，司職中場，效力川崎前鋒。
狴犴

狴犴係龍生九子入面其中一子，外形似老虎。
狹帶紀

狹帶紀係中元古代入面最後一個紀，響12億年到10億年之前，即係響延展紀之後、拉伸紀之前。
地質時代
狩野茉莉

狩野茉莉 ，係日本嘅一個女藝人同埋配音員。
發光二極管

發光二極管（英文：light-emitting diode，縮寫：LED）係一種半導體電子元件，佢同二極管一樣淨係畀電流經單一方向通過，不過喺有電流過嗰時會發光。
發冷

瘧疾 / 發冷分類同外部資源血入面嘅瘧原蟲。圈仔形喺紅血球入面，而出面有配子嘅母細胞。ICD-10B50-B54ICD-9084OMIM248310疾病DB7728MedlinePlus000621eMedicinemed/1385 emerg/305 ped/1357醫學主題C03.752.250.552Patient UK（英文：Patient UK）發冷
瘧疾，又叫發冷病，卽係發冷，係種傳染病，由瘧蚊傳染。瘧蚊帶瘧原蟲，寄生體內，蚊針啄人時，原蟲傳到人身。原蟲並非昆蟲、爬蟲，而係簡單細胞生物。原蟲入肝先，再寄喺紅血球。
發冷之所以咁叫，係患者會發高燒，會感周圍冰冷。患者嚴重會休克，甚至死。
致人病嘅原蟲，有五種之多。而可以帶原蟲嘅蚊，只有按蚊（按讀安）呢系。

病理
原蟲有蚊帶住。蚊一吸血，就由蚊口水注入人身。原蟲首先搵肝，匿喺肝細胞，自我分裂繁殖，到太多喇，肝細胞就爆開。原蟲搵轉搵紅血球細胞，匿喺入面，自我分裂繁殖。匿喺肝同紅血球細胞入面，故此免疫系統，難於察覺。更有幾十種蛋白質唔同變化，免疫系統都唔易認出。帶蟲紅血球，本應畀脾消滅，但係蟲會分泌蛋白質，令血球黐喺血管，就唔會過脾。不過黐住血管，會塞住微血管，如果係腦部有關，就會休克，甚至死。
喺血入面，有啲原蟲會做有性繁殖，生出配子，等下一次有蚊吸血，就可以寄入蚊身。

歷史
發冷好耐以前就有，可能跟住人演化而嚟。史上最早記載係中原公元前二千七百年。古人知同沼地有關，喺熱帶同亞熱帶易惹到，叫做山林瘴氣。但點解有發冷病，就要等有顯微鏡同病理學先至明白。
一八八零年，法國醫生喺發冷病人血中，搵到瘧原蟲。一八九七年，英國人發現按蚊體內原蟲，但未有卽時跟進，但得加拿大人協助，家下知人嘅發冷病，原蟲係按蚊散播。同年，意大利人都有同樣發現。其他瘧原蟲，喺下年喺蚊搵到。
不過由蚊釘到發病，血入面搵唔到原蟲，啲人未知有乜事。直到一九四七年，英國人曉得喺肝度，原蟲分裂。英國人同美國人，最後曉得，某啲原蟲喺肝可展匿幾個月咁耐。至此先完全理解瘧原蟲嘅始末。

基因抗病
由於發冷病太厲害，死唔少人。有啲身體內在缺陷，由於令原蟲不易喺體繁衍，亦得以流傳落來。如鎌刀形紅血球症、地中海貧血、葡萄酵素缺乏症等，紅血球帶氧不足，令原蟲難以繁衍。

社會
發冷病通常係出現係窮地方，因爲無錢醫，病唔根治，病原就易散播開去。發冷病又搞到人短命易死，唔死都不能做事，太多人係咁，經驗知識流失，令社會經濟大受打擊，亦會令地方更加之窮。所以防治發冷，可以幫到呢啲地方復蘇。
史上有例，侵畧國去到發冷病地區，兵士病死無數，甚至病傳返本土，搞到不得不停止侵畧。

預防
預防發冷病，有兩途。一由原蟲着手，一由蚊着手。原蟲方面，未有有用嘅疫苗，難搞。蚊方面就易啲。
蚊有幾個方法，一係阻蚊咬人。好似身上搽驅蚊藥，或者落蚊帳。如果蚊帳有藥，就更佳。蚊帳之所以有用，係因爲雌蚊挨晚出來搵食，搵血吸，直至成夜吸到血爲止。蚊帳喺保護人，夜晚睏覺阻蚊搵食。
蚊食完會就近扶嘢消化，牆油殺蚊藥，亦阻到蚊生殖。蚊喺死水生春，放走死水，或者死水變流水，蚊就難以繁殖。靜水中放魚食春食幼蟲，亦好有效。
呢啲方法，平過研制藥物。歐洲同美國，就係用呢啲方法，驅走發冷病。香港開埠初期，英人死傷枕籍，亦可能同發冷病搞事。當時唔知發冷病點來，但英人喺黃坭涌放水，香港城中，起街渠明渠暗渠，就起清理積水之效，防止蚊患。疾病亦得以減少。
發吽哣

發吽哣，又寫做發吽逗，或者叫發呆，係種行為，指一個人坐喺度完全放鬆，對外界無乜反應，但又未進入瞓覺嘅狀態。
發吽哣比賽

發吽哣比賽（又可以寫做發吽逗比賽）係2014年由韓國行動藝術家 Woops Yang 發起嘅對於發吽哣（space-out）嘅行動藝術，原本係為咗改變下嗰陣韓國社會嘅沈悶，點知後來重做咗國際巡迴活動。第二屆國際賽喺北京搞，第三屆返翻嚟韓國水原市，第四屆就喺荷蘭鹿特丹搞。第五屆台灣場就喺2017年引入，重設計咗一隻吉祥物「阿戳」。韓國發起人就話「適度發發吽哣並唔可恥，而且有用。」

規則
九十分鐘入面，唔畀瞓著覺或者飲水，要齋坐喺度，然後畀現場投票睇下邊個表現得最好。
發射星雲

發射星雲（英文：emission nebula）係星雲一種，一個發射星雲由大量嘅離子化氣體（尤其係離子化嘅氫）組成，呢啲氣體本身會射出唔同色水嘅可見光。
發咭行識別碼

發咭行識別碼（英文：payment card number）係指信用咭同扣賬咭等用嚟俾錢嘅咭上面、用嚟識別嗰張咭嘅號碼，通常會印埋喺張咭上面。

結構
卡號嘅前六位數字（包括MII碼）叫做發行者識別號碼（Issuer Identification Number，縮寫IIN）。呢啲數字可以等持卡人識別銀行卡嘅發行機構。淨低嘅數字由發行機構分配。
卡號最長19位，包括：
6位發行者識別號碼（IIN）
最長12位嘅帳戶號碼（Primary Account Number, PAN）
發光鯛屬

發光鯛屬（學名：Acropoma）係單鰭魚目發光鯛科嘅其中一個屬。
發光鯛科

發光鯛科（學名：Acropomatidae）係輻鰭魚綱單鰭魚目嘅其中一個科。
林日曦

林日曦，原名徐家豪（Roy Tsui，1980年9月30號—），係香港填詞人同作家，先後創辦雜誌《黑紙》、《100毛》同網上電視台毛記電視。佢老婆係歌手The Pancakes（蔡明麗）。
林新強

林新強，JP（Ambrose Lam，1961年—），係香港建制派（專業界親中陣營）政治人、法律界人士，香港律師會前主席、第七屆香港立法會議員。

軼事
2014年5月5號，因為唔肯用英語答亞洲電視國際台記者有關香港政治制度改革嘅問題，而畀記者喺新聞報道度批評。
2014年8月14號香港律師會嘅特別會員大會通過對佢嘅不信任動議，成為首個被通過不信任動議嘅香港律師會主席。
2014年8月19號正式向理事會申請辭職。

政治參與同經歷
林新強係香港親中陣營嘅成員，本身亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中陣營團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。
喺2021年9月，佢成為香港特别行政區選舉委員會委員(有關全國性團體香港成員的代表)；同年12月，佢參選第7屆香港立法會選舉嘅法律界功能界別，以1,637票當選，擊敗674票嘅陳曉鋒，成為繼葉錫安後，歷嚟第二位當選法律界功能界別嘅親政府陣營議員。之後佢喺李家超無提政綱嘅情況下，有份提名李家超參與2022年香港行政長官選舉。
林方達

林方達（英文：James Lam Fong-tat，1992年—）係香港公務員，2014年喺香港中文大學畢業之後加入香港政府做政務主任（AO），被派到多個局署任職，2021年出任沙田民政事務助理專員。林方達因為表現優異更喺2021年7月獲頒行政長官公共服務獎狀，不過喺2022年5月因為涉嫌經營高鐘妹場所被捕，之後獲准保釋候查，但被停職。

早年生活
林方達1992年出世，中學讀拔萃男書院，曾經代表學校出賽香港學校中文朗誦節。佢喺2009年香港中學會考攞到八優成績，因為原校學費貴同希望轉換學習環境而轉到保良局莊啟程預科書院升學。佢一年之後用中六優先取錄計劃入讀香港中文大學崇基學院，修讀環球商業學課程，之後更兼讀副修哲學同心理學。大學期間，佢曾經去到美國北卡羅來納大學教堂山分校同丹麥哥本哈根商學院參加學期交換計劃，又喺香港政府庫務署同摩根士丹利做過實習工作，亦曾經參加社會企業比賽同代表中大出席英語辯論比賽。最後，佢喺2014年攞到工商管理學士學位。

早期生涯
林方達喺2014年大學畢業之後加入香港政府做政務主任（AO），之後被派到運輸及房屋局出任負責水上運輸嘅助理秘書長，又曾經參加商船同船東責任法律嘅修訂工作。喺2016年嗰時，佢轉到食物及衞生局繼續做助理秘書長，負責藥物同中藥等功能攝取物質嘅政策同管理工作，又定期更新有關法律條文。佢除咗就修訂案問題出席香港立法會答辯之外，又曾經因為公務員牙科服務而喺立法會回應審計署署長報告書。之後，佢喺2018年6月署任高級政務主任（SAO）。升職之後，佢繼續原職並且參與籌備以三方夥伴協作模式喺全港18區設立中醫教研中心嘅計劃，更曾經以港府中醫醫院發展計劃辦事處嘅代表身份到上海市浦東新區考察當地嘅中醫醫院。

沙田民政事務助理專員
林方達之後喺2021年離開政府總部改喺地區工作，調任沙田民政事務助理專員（ADO）。佢曾經喺2021年2月2號認為沙田區議會交通及運輸委員會會議超時為程序失當而拉隊離席令到會議中止。另外，佢亦協助政府遷拆穗輝工廠大廈嘅工作，不過曾經以非地區層面事務為由剔除區議員對發展方案嘅提問。除此以外，喺應對武漢肺炎香港疫情上表現突出嘅佢喺香港2021年度授勳及嘉獎名單上獲頒行政長官公共服務獎狀。

涉嫌經營高鐘妹場所事件
2022年5月5號，香港警務處經深入調查後向高鐘妹集團執法，拘捕五個主腦同骨幹成員，而當中包括林方達。警方發現集團嘅月租酒店房間都由林負責預約同辦理入住手續，但未發現佢參與預約房間以外嘅活動，而佢表面上只可以獲取信用卡同酒店會籍積分。喺執法行動入面，警方以涉嫌「容許所管轄之處所用作賣淫活動」拘捕林，並繼續調查佢同集團嘅關係。由於賺取嘅積分可抵作金錢使用，林或者違反公務員守則，因此佢同時亦會被調查利益衝突問題。警方西九龍總區警司鍾雅倫相信林涉案嘅集團已經因為主腦同骨幹成員被捕而瓦解。林之後獲准保釋候查，並須要定期去警局報到。保釋期間，林被港府安排離任助理專員。

個人生活
林方達係業餘籃球隊汝州商業嘅領隊同隊長。另外，佢亦曾經參加渣打香港馬拉松10公里賽事。
林昇吾

林昇吾（1997年4月9號—）係日本足球員，司職後衞，效力東京綠茵。
林明頓蛋糕

林明頓蛋糕係款起源自澳洲嘅蛋糕，通常都係細細件方形或者長方形嘅海綿蛋糕，出面有椰絲同糖霜。
林旭明

林旭明，香港親中派政治人，香港再出發大聯盟發起人之一。
林昀儒

林昀儒（粵拼：lam4 wan4 jyu4，英文：Lin Yun-Ju，2001年8月17號—）係一個嚟自中華台北員山鄉嘅乒乓波運動員。
福重良一

福重良一（1971年1月30號—）係日本足球員，司職後衞，效力過京都不死鳥，及大塚製薬。
福音樹站

福音樹站（英文：Gospel Oak railway station）係倫敦地上鐵福音樹至巴京綫同北倫敦綫嘅一個鐵路站，位於大倫敦劍頓區，屬第 2 收費區。用蠔卡（英文：Oyster card）嘅乘客如果要喺呢個站轉車嘅話就一定要撳個轉車讀卡機。

設計
呢個站為高架設計，設有兩條樓梯同兩部𨋢。車站有 3 個月台：1 號月台為一個側式月台，服務往列治文／卡立咸路口嘅北倫敦綫列車；2 號同 3 號月台組成一組島式月台，服務往史特拉福嘅北倫敦綫列車同往巴京河畔嘅福音樹至巴京綫列車。呢個站亦有蠔卡（英文：Oyster card）閘口。
福音樹至巴京綫

福音樹至巴京綫（英文：Gospel Oak to Barking line），民間俗稱「哥布林」（the Goblin），係倫敦地上鐵嘅一條通勤鐵路綫，長22.1公里。路綫來往福音樹站同巴京河畔站（英文：Barking Riverside railway station），喺倫敦東北地區呈四份一個圓環。
2024年2月，倫敦交通局（英文：Transport for London）（TfL）公佈將會喺同年秋天將地上鐵嘅所有路綫改名，本綫將被改名為婦女參政綫（Suffragette line）。
福音書

福音書（英文：Gospel，希臘文：Ευαγγέλιο，唐朝景教譯《阿思瞿利容經》）係《新約聖經》嘅四卷福音書：《馬太福音》、《馬可福音》、《路加福音》、《約翰福音》，記述耶穌生平同復活事蹟為主嘅文件、書信同書籍。

簡介
每卷福音書都有佢嘅唔同特點、記法、啟示出耶穌嘅多方面，令人可以喺多方面認識上帝嘅獨生子耶穌基督。每一卷福音書都有佢特定嘅補充範疇，所以福音書比較著重於記載一位人物，而唔係故事，而且對耶穌講嘅嘢並唔注重先後次序，比較著重教訓嘅真理內容，同埋神跡嘅屬靈意義。而每卷福音書之間嘅差別，都可以令佢哋互相補充。
福音書嘅信息內容主要有：
主嘅先鋒施洗約翰嘅工作
耶穌嘅工作同教導
耶穌嘅十字架同復活
福音書寫作嘅目的係要喚起並強化對基督耶穌嘅信心，係對反對上帝或持有錯誤睇法嘅人嘅最好解答，同時引導信徒更完全明白認識上帝嘅位格、工作同埋上帝嘅主權。

種類
馬太、馬可、路加福音呢三卷福音書，所記錄嘅耶穌生平事跡，有共同觀點同類似風格，亦有好多共通嘅地方。佢哋嘅內容、情節相同、而且字詞大體一致，好似三個人一齊睇同一件事件，所以叫做「對觀福音」，又叫做「符類福音」。
而約翰福音嘅內容同其他三卷福音書嘅記載唔同，有好多補充，所以亦叫做「補充福音」。
福食

福食係喺太平清醮免費供應嘅齋菜，人人排隊入座坐埋一圍一齊食。話說食完會平安大吉，身壯力建。
福鼎

福鼎係中國福建寧德一市，面積1526平方公里，人口58萬。
烏蘭

烏蘭係中國青海海西一個縣，人口3.2萬。
烏蛟騰

烏蛟騰（英文Wu Kau Tang），舊陣時叫烏蛟田、烏龜田，香港一地，亦係一村，位處新界東北，行政歸北區，船灣郊野公園隔離。附近九担租、新娘潭等地方。
烏蛟騰唔入郊野公園範圍，之不過，但佢有低地叢林，香港原生物種集中地，樹一百六十四種、蜻蜓過三十種，蝴蝶過五十種，大型無脊椎動物，都有唔少品種。一九九八年，行政長官董建華話要發展中藥港計劃，烏蛟騰做過選址，不過亦無成事。
新界東北行山路線，好多條都由烏蛟騰出發。皆因烏蛟騰有小巴出入，附近一帶偏遠地方，日常並無公共交通，甚至無車路可達。由此行山去荔枝窩、印洲塘、紅石門、吊燈籠等。
烏蛟騰內車路叫烏蛟騰路，可出新娘潭路，北行到鹿頸南涌，南行到大尾𡰪。
烏蘭巴托的夜

《烏蘭巴托的夜》（蒙古文：Улаанбаатарын үдэш）係由微笑樂隊演唱，普日佈道爾吉作曲，桑堆扎布填詞嘅一隻歌。

簡介
2004年上映嘅電影《世界》亦將呢隻歌放咗喺插曲度。中國歌手安來寧喺2014年發行嘅《我的名字叫做安》專輯度將呢隻歌翻譯做國語版，並由賈樟柯同左小祖咒填詞。之後杭蓋樂隊亦重新為呢隻歌填詞同演唱，收錄喺《回到你身旁》專輯。2015年，譚維維喺湖南衛視《我是歌手3》突圍賽演唱，並攞到嗰集觀眾票選第二名。
烏蘭浩特機場

烏蘭浩特機場（wu1 laan4 hou6 dak6 gei1 coeng4）係喺中國烏蘭浩特嘅一個機場，喺1995年嗰陣起好。
烏蘭巴托

烏蘭巴托（蒙古文：Улаанбаатар，意思係「紅色英雄」）係蒙古國首都。

行政區劃
烏蘭巴托市地圖
烏蘭巴托市分做9個區（дүүргийн），每個區又分做幾個分區（хороодод）。喺9個區入面，巴嘎諾爾區、巴嘎杭愛區係飛地。以下係烏蘭巴托市嘅9個區：
汗烏拉區
巴嘎諾爾區
巴嘎杭愛區
巴彥珠爾赫區
納來哈區
蘇赫巴托爾區
青格爾泰區
巴彥高勒區
松根海爾汗區

交通
呢個首都有蒙古國最大嘅機場成吉思汗國際機場。由於蒙古國係內陸國家，1991年8月26號，中國大陸同蒙古喺烏蘭巴托簽署《關於蒙古通過中國領土出入海洋和過境運輸的協定》，指定天津港係蒙古人民共和國貨物通過中華人民共和國國領土出入海洋嘅港口，烏蘭巴托貨物可經二連浩特到天津港做海運運輸。2016年8月，天津港-烏蘭巴托-烏蘭烏德公路運輸開通。
地鐵：烏蘭巴托地鐵仲規劃緊，計劃喺2011年開工建設。烏蘭巴托站喺市區西南面。
渦狀星系

渦狀星系（Whirlpool Galaxy）係喺獵犬座嘅一個星系，同地球嘅距離有2300萬光年。
温伯托基亞倫卡卡斯特羅布朗庫

温伯托基亞倫卡卡斯特羅布朗庫陸軍元帥（葡文：Marechal Humberto de Alencar Castelo Branco，1897年9月20號—1967年7月18號）係巴西軍人同政治人，喺巴西塞阿拉州嘅福塔雷薩出世。佢喺1964年至1967年間出任巴西總統。
卡斯特羅布朗庫喺1918年加入巴西陸軍，第二次世界大戰期間擔任巴西遠征部隊上校，喺1963年獲總統祖奧高拉特擢升為陸軍元帥。1964年3月31號，巴西爆發軍事政變，高拉特政府被推翻，當時布朗庫係政變領袖之一。後來佢經過國會間接選舉當選總統，1964年4月15號宣誓就任，做到1967年3月15號。布朗庫係第二位以巴西陸軍元帥身份，透過政變得到政權嘅總統。前一位係1889年推翻巴西帝制嘅首任總統德奧多洛達豐些卡。
卡斯特羅布朗庫喺1967年7月18號搭飛機去帕福塔雷薩嗰時墮機死咗，終年69歲。
維基同享有多媒體嘅嘢：Humberto Castelo Branco
渦電流

渦電流（Eddy Current，又叫傅科電流）現象，係喺1851年被法國物理學家萊昂·傅科發現。係由於一個郁緊嘅磁場同金屬導體相交，或者由郁緊嘅金屬導體同磁場垂直交會所產生。
温伯托特謝拉

温伯托特謝拉（葡文：Humberto Teixeira，1915年1月5號—1979年10月3號）係巴西作曲家、律師同政治人，自細對音樂有興趣，特別係笛同曼陀鈴。
1930年佢搬去里約熱內盧。1943年喺里約熱內盧聯邦大學法律系畢業。1945年 ｢拜奧之王｣（Rei do Baião）路易斯貢扎加邀請佢合作，兩個人喺1946年推出咗非常成功嘅作品，其他成功嘅合作歌曲有Asa Branca同Qui nem jiló等等。
佢喺1979年10月3號喺里約熱內盧醫院因心臟驟停病死，終年64歲。
渦陽

渦陽係中國安徽亳州一個縣，總面積1933平方公里，人口143萬。
渦輪增壓器

渦輪增壓器（英文：Turbo Charger）係一種由廢氣流提供動力嘅增壓器，英文簡稱Turbo。
温井駿斗

温井駿斗（1996年11月14號—）係日本足球員，司職後衞，效力大阪櫻花。
渦輪

渦輪，又叫渦輪發動機，係種用旋轉機件由穿過佢嘅流體汲取動能嘅摩打，好多時喺飛機同發電機見到。風車同水車個原理亦同渦輪差唔多。
百萬葵園

百萬葵園（粵拼：baak3 maan6 kwai4 jyun4；英文：Sunflower garden）係中國廣東廣州嘅一間以向日葵做主題嘅園區，喺2002年4月起好，位置喺南沙區萬頃沙鎮十五涌附近。其中，廣州第一間以動漫做主題嘅青少年體驗基地就喺嗰度。
百變小櫻Clear咭

《百變小櫻Clear咭》（粵拼：baak3 bin3 siu2 jing1 CLEAR kaat1，日文：カードキャプターさくら クリアカード編）係套日本漫畫，百變小櫻MAGIC咭嘅續作，作者係CLAMP，2016至2023年連載，預定有15本。
電視動畫第1季有22集，喺2018年1月至6月響日本首播。香港TVB喺2018年播過。2023年宣佈將會出續集。

故事簡介
故事係講女主角木之本櫻升上初中之後發生嘅事。
百褶裙

百褶裙係種裙身打咗好多打直嘅褶嘅短裙，每個褶相距約莫2到4厘米。
百萬秒

百萬秒（英文：Megasecond，符號Ms）係一個好少用嘅時間單位，1百萬秒等於1,000,000秒，大概等於11.6日。

日常生活中成日嘟用到百萬秒嘅時間
每年嘅1月丶3月丶5月丶7月丶8月丶10月丶12月，各有 2.6784 百萬秒。
每年嘅4月丶6月丶9月丶11月，各有 2.592 百萬秒。
平年嘅2月 有 2.4192 百萬秒。
閏年嘅2月 有 2.5056 百萬秒。
平年 有 31.536 百萬秒。
閏年 有 31.6224 百萬秒。
1個年代大概有 315.4 百萬秒。
百萬富翁

百萬富翁係指擁有價值超過百萬錢（如果無特別講明，好多時都指美金）資產嘅人。隨住經濟發展令通漲持續咁出現，百萬富翁嘅人數有升嘅趨勢。2013年底，全世界有超過1,400萬個百萬富翁（美金計），當中美國最多，有成400萬個，而如果用單一城市計，就係英國倫敦最多。

方法
睇埋：投資
喺廿一世紀初嘅世界，證券係最受歡迎嘅投資方式之一。事實係有報告指，買賣股票係做百萬富翁其中一種最常見嘅方法；好多人都會揸住股票等嘅證券，等自己嘅儲蓄越轆越大，而市面上仲有 apps 專門設計嚟畀人買賣股票，提供埋「畀人用虛擬嘅錢練習買賣」等嘅功能。
百萬挑戰

百萬挑戰（粵拼：baak3 maan6 tiu1 zin3）係廣東電視台整嘅一部明星職業類真人騷嘅遊戲節目，亦係珠江頻道繼百萬寶貝系列之後嘅第二部百萬系列嘅真人騷節目。遊戲規則係各個成員同嘉賓去到指定任務地區體驗好辛苦嘅工作（例如漁民、農民、快遞、搬運佬、咕喱等職業）嚟贏取獎金。
部片喺2016年7月30號喺珠江頻道開播，2016年10月1號播嗮。
百葉窗

百葉窗（window blind，Venetian blind）係有一葉葉嘅長片，喺窗門位，用來控制遮光。頁頁長片，轉個角度就拍埋遮光，轉個角度就打開收光。長片通常係金屬、木、或者纖維做。如果係百葉簾，重可以好似簾咁，拉起以疊（讀踏）葉片，收埋唔會阻光。
百葉簾

百葉簾係種窗簾，由一條條似葉嘅長片串成。拉百葉簾側邊條繩，就可以調較金屬片嘅高度同角度，控制遮光程度。
海軍上將

海軍上將（admiral）係海軍其中一個最高嘅軍階。
海賊王

《海賊王》（ONE PIECE）係日本動漫作品，用海賊做題材，作者係尾田榮一郎，1997年開始喺《週刊少年JUMP》連載，截至2018年6月已經出咗89本單行本，喺2021年9月3號喺日本出咗第100本單行本，加埋已經一共賣咗超過1億本書，有啲單行本仲賣咗超過300萬本書添。
佢嘅電視動畫喺1999年首播，喺2024年完咗和之國

主要角色
呢個表唔完整，歡迎加料。
海豹女

2013 年一幅圖畫；幅畫描繪畫畫人想像中海豹女上緊岸嘅情境。
海豹女（英文：selkie，可作粵拼：seu1 ki4，又叫 seal folk），或者海豹妖，係蘇格蘭啲民間傳說入面嘅一種生物，有陣時會畀人當做仙子嘅一種。

特徵
睇埋：仙子同人魚
根據傳說，一隻海豹女有兩個型態－佢本來係隻海豹，不過佢上岸除咗佢塊海豹皮就可以變成人形，而且好多時會係靚女。
Selkie 呢隻字本來係一隻蘇格蘭話名詞，意思係指海豹。

故仔
睇埋：人魚公主
講海豹女嘅民間傳說多數係噉：有日，有隻海豹女上岸玩或者游近岸，途中有個人類男人偷走咗佢塊海豹皮，搞到隻海豹女焗住要留喺陸地上面，仲要做個男人嘅老婆。隻海豹女甚至可能會同個男人結婚生埋細路，但婚後會一路渴求想返去海入面，例如會成日用帶住渴求嘅眼神望住個海；一旦海豹女搵返佢塊海豹皮（可能係途中得到佢啲仔女幫手），就會變返隻海豹返去海度。部份嘅故仔講到，隻海豹女啲仔女事後會時不時見到有隻海豹游近岸度，好似想嚟睇佢哋噉。
有部份嘅故仔有提到男嘅海豹妖。據講男嘅海豹妖以人型態出現嗰陣好靚仔，仲會勾引人類女人，尤其鍾意勾引啲因為「老公成日出海唔喺佢身邊」等嘅原因而情感得唔到滿足嘅已婚女人。
海賊

海賊，又叫海盜，係海上面嘅賊，喺海上面搶其他船嘅財產。
海豹

海豹係對鰭足亞目種海豹科動物嘅統稱，係一類身體成紡錘體型、四肢特化成鰭狀嘅動物，海豹個頭圓頸短，又無外耳廓，因為佢哋嘅臉部生得好似貓從而得名海豹，以區別鰭足亞目其他兩個科（海獅科、海象科）嘅動物。佢哋高度適應海洋裏面嘅生活，多數時間喺海洋裏面活動，遍佈整個海域，以南極沿岸數量最多。
常見嘅海豹有：斑海豹、豎琴海豹、冠海豹等等。香港海洋公園現時養咗兩種海豹：灰海豹同斑海豹。

食物同生態地位
海豹係海洋哺乳動物，主要食魚，但要視乎品種而定。例如食蟹海豹主要食蝦，豹斑海豹反而係兇猛嘅捕獵者，會捕獵企鵝，甚至其他海豹。而住喺北極嘅海豹，亦係北極熊、殺人鯨同人類嘅獵物。
海象魚

海象魚（Arapaima gigas），又叫巨骨舌魚，係巴西骨舌魚科巴西骨舌魚屬嘅一種魚，原產南美洲亞馬遜河流域。
樓市點睇

《樓市點睇》（英文：Closer Look at Property）係香港電視廣播有限公司無綫新聞及資訊部製作嘅時事節目。節目每逢星期一夜晚21:30-22:00喺無綫財經·資訊台播出。
競爭對手喺香港有線電視樓市系列節目《樓盤傳真》、《每日樓市》同埋now財經台《樓市每日睇》。

節目格式
節目分為兩部份，首環節主要報道同分析樓市狀況，而第2環節每日都有唔同專題。包括為家庭觀眾度身搜尋理想居所，驗收新樓單位等。

節目歷史
2017年1月6日起，逢星期一19:30-20:00喺J5播出。
2017年5月8日起，改喺21:30-22:00播出。
2017年8月15日起，改喺無綫財經台播出。
2018年1月20日起，改喺無綫財經·資訊台播出。
樓層

樓層係指建築物嘅層級，係影響建築物有幾高嘅重要因素。

跳層
雖然樓層通常都會由地面逐層數上去，不過因為部份地產發產商對4同埋13有避忌，所以可能會冇咗4樓、13樓、4字尾（例如14樓、24樓、34樓）甚至4字頭嘅樓層（即係40到49樓）。跳層跳得最勁嘅係香港住宅天匯，本身得34層高，但最頂嗰層係88樓。而另一方面，2015年10月，溫哥華市政府發佈行政命令：為徂方便紀律部隊執行職務，從2015年10月20號開始，新樓盤一律唔准跳層。
樓氏

樓係一個姓，係中國第269個最常見嘅姓。樓氏總人口大約有22萬人，冇列入古典典籍《百家姓》入面。

人口
2008年為止，大約有22萬人姓樓，係中國總人口嘅0.018%，所以佢做咗中國第269最常見嘅姓氏。樓氏人口嘅分佈好唔平均，主要喺中國東部沿海嘅浙江省，重有上海市、廣西壯族自治區同埋江西省。喺宋朝（960年—1279年）嗰陣，有大約7萬人姓樓，而浙江已經有好大嘅樓氏人口。蒙古入侵中國同埋元朝好短暫嘅統治之後，去到明朝，樓氏人口降到去3萬2000人，主要分佈喺浙江。

起源
根據傳統，樓氏主要有兩個來源：
周朝嘅杞國。東樓公被周武王封做杞公，繼承人係西樓公，後來杞國搬去山東，被楚惠王消滅。東樓公同西樓公嘅某尐後人改咗自己個姓做樓。
春秋時期嘅晉國。

後來
鮮卑族統治嘅北魏時期，孝文帝（公元471年—499年在位）做咗一個激烈嘅漢化政策，下令人民改漢姓。鮮卑族嘅蓋樓氏同賀樓氏改姓樓。
樓奴

《樓奴》（英文：Brick Slaves），係香港無綫電視製作嘅時裝電視劇，由李施嬅、王浩信、麥長青、岑麗香同商天娥領銜主演，監製羅鎮岳。呢套劇用香港住屋問題做主題。
樓梯街

樓梯街（Ladder Street），位於香港上環，顧名思義，係一條成條都係樓梯嘅街。
樓梯街由皇后大道中起，沿山勢而上，經過摩羅街、荷李活道、四方街、必列者士街同埋儒林臺，直到堅道，全長350米。香港唔少電影、電視劇集曾經喺樓梯街取景。
樓梯街同荷李活道交界嘅文武廟，同埋喺必列者士街嘅基督教青年會會所，都被政府列為香港法定古蹟。
硫磺島戰役

硫磺島戰役係第二次世界大戰期間，1945年2月19號到3月26號日軍同美軍為爭奪硫磺島（Iwo Jima）進行嘅一次激戰，雙方傷亡慘重。最後美國打嬴。
維基同享有多媒體嘅嘢：
Battle of Iwo Jima（類）
硫磺菊

硫磺菊（粵拼：lau4 wong4 guk1；學名：Cosmos sulphureus）係菊科秋英屬嘅一年或長年生草本植物，原產墨西哥到巴西，而家喺除大洋洲外嘅其他大洲都搵到。

樣
植株高3～21dm。葉對生，邊緣全緣，2～3次羽狀深裂，樣好神奇。花屬頭狀花序，有好多隻色，分別有紅、橙、黃、紫四種色；每個月都有花開。果屬瘦果，總長18～25mm，啡色，質地硬而粗糙，有毛，頂位有長嘴。

用途
植株多數用嚟做盆景。
硫化物

硫化物係指硫嘅陰離子（S2−）同金屬或者非金屬形成嘅一類化合物。
硫磺海峽

硫磺海峽（Sulphur Channel），又叫青洲口，《香港雜記》繙秀路化海道，係香港一海門，喺香港島西北，夾喺佢同青洲、小青洲之間。
硫磺海峽係航道，夜晚有青洲燈塔指路。

地理
硫磺海峽介於香港島摩星嶺西北，同青洲、小青洲東南，海門呈東北與西南之向。門嘅西面，係香港島嘅盡頭，出香港西內洋面，洋面寛闊。而門東向卑路乍灣，今日堅尼地城之處。

史
硫磺海峽自古有船往來，有土名青洲口。
香港未開埠之時，英船成日灣泊香港，亦會經過呢度。而硫磺海峽之名，來自英國皇家水師，有炮艇名秀路化（HMS Sulphur），直譯硫磺而得名。喺鴉片戰爭期間，一八四一年一月十九號，義律同祈善簽和約，當中一條讓香港島畀英人，後人稱穿鼻草約。英人無耐就準備發港。英水師船長卑路乍，駕兵船秀路化，載頭等寶星畢拉同英國官員來港。廿五號船首次測量海港，當中包括青洲口。廿六號，眾人喺水坑口上岸。
二十世紀九十年代，香港政府有青洲填海計劃，硫磺海峽會填海，使青洲同香港島連接。之不過，環保組織大力反對，香港政府決定放棄計劃。

航綫
硫磺海峽，係西入域多利海口之路。經或由南洋來嘅船，會由呢度入港。南洋過南海，到東博寮海峽，經港島西側，彎入硫磺海峽，然後入港。所英國人叫佢做海道。
家下來往中環同長洲，同埋中環、南丫島嘅渡輪，會經呢度。而上環港澳碼頭、尖沙咀中港碼頭，去澳門、中山同珠海嘅船，亦會經呢度往來。
硫嘅同位素

硫有25個同位素，其中4個係穩定嘅。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
硫柳汞

硫柳汞（INN：Thiomersal）係一種有機水銀化合物，試劑有抗菌、抗真菌作用，二戰後被廣泛使用。使用範圍有疫苗、皮膚測試劑、紋身藥水等防腐液體。重可以皮膚傷口消毒、眼鼻粘膜炎症、尿道灌洗、皮膚真菌感染。

合成同劑量
硫柳汞成份複雜，化學式係，C9H9HgNaO2S（碳、氫、水銀、鈉、氧同硫）。
硫柳汞同酸、碘、鋁等重金屬鹽，或生物鹼唔夾。

性狀
乳白至微黃色結晶性粉末；稍有特殊臭，微有引濕性。遇光易變質。1%水溶液pH值6至8。水溶性、溶喺乙醇，唔溶喺乙醚和苯。

含水銀引爭議
由於水銀對人體有害，因此出而爭議性同陰謀論，而疫苗有佢就被反對聲音稱為「水銀疫苗」。

副作用
小羅拔法蘭西斯甘迺迪（英文：Robert F. Kennedy, Jr.）發表硫柳汞（一種含有有機水銀疫苗防腐劑）可能同自閉症有關。佢分析水銀中毒同自閉症病徵相似之處，並表示安曼教派兒童無接受防疫注射，自閉症發病率因而較低。
另外重有引起接觸性皮炎、變應性結膜炎、耳毒性風險。進一步危害重爭議同研究當中。

陰謀化
有基督教派指「水銀針」同世界新秩序有關，影子政府高層操作人類過程。

香港
香港婦產科學院產前護理指引中，冇要求公立醫院作出常規產前檢查重金屬水平（包括汞（即水銀）），除非BB出現明顯中毒症狀。個別疫苗如白喉、破傷風疫苗同白喉（減量）、破傷風疫苗都含硫柳汞，含量均為每0.5毫升低過50微克，而有關無水銀疫苗，香港並無替代同註冊。香港兒童免疫接種計劃採購有七種疫苗，包括4-合-1混合疫苗（DTaP-IPV或dTap-IPV）就冇水銀成份。

西方
據聞目前美國、加拿大同部份歐洲國家已經放棄使用「水銀疫苗」。
硫酸

硫酸係一個強無機酸，分子式係H₂SO₄。佢嘅鹽係硫酸鹽。無論幾濃，硫酸都可以溶於水。
硫酸有好多用途，亦都係製造好多化學品所需嘅原料，例如整車用鉛酸電池、處理礦物、整肥料、煉油、污水處理同一啲化學合成都要用到。

整法
整硫酸有幾種方法，最常用係鉛室法同接觸法，呢兩個方法都要提煉二氧化硫。
首先，會用克勞斯法或者弗拉施法提取硫，再喺空氣入面燒，變成二氧化硫。另一個提煉二氧化硫嘅方法就係用硫化氫。
S (s) + O2 (g) → SO2 (g)
2 H2S + 3 O2 → 2 H2O + 2 SO2 (−518 kJ/mol)

鉛室法
呢個方法用一氧化氮、二氧化氮做催化劑，係較為古老整硫酸嘅方法。而家工業都好少用呢個方法，改用接觸法。
二氧化硫喺水汽、空氣、一氧化氮同二氧化氮共存之下反應，可以整到70%濃度嘅硫酸，反應如下：
2NO (g) + O2 (g) → 2NO2 (g)
SO2 (g) + NO2 (g) → SO3 + NO (g)
SO3 (g) + H2O (l) → H2SO4 (g)
因為硫酸嘅純度較低，除去唔到一氧化氮同二氧化氮，又
NO + NO2 + H2O → 2HNO2
3NO2 + H2O → 2HNO3 + NO
所以會有HNO2同HNO3。

接觸法
接觸法係今時今日工業整硫酸嘅方法，有四步：首先係高溫燒硫化礦或者硫磺，產生二氧化硫；二氧化硫同氧氣喺高溫之下會合成三氧化硫；用濃硫酸吸三氧化硫，產生發煙硫酸；最後用水稀釋發煙硫酸，得到硫酸成品。
喺常壓同攝氏450度之下，將二氧化硫同空氣通過催化劑五氧化二釩（V2O5），整出三氧化硫。
；
二氧化硫同氧嘅反應係一個可逆反應。
喺吸收塔入面，三氧化硫會溶喺98%硫酸，形成發煙硫酸。
發煙硫酸經適量嘅水稀釋後，就會形成98%硫酸，並冷卻同儲存。
三氧化硫同水嘅反應非常劇烈，如果直接溶喺水到，就會釋放大量熱能，形成硫酸霧，阻礙溶解過程，而且難以收集。另外，三氧化硫喺硫酸入面嘅溶解度比水高，所以硫酸製造廠唔會將三氧化硫直接溶入水。
；
喺反應過程入面，五氧化二釩做咗一個中間物嘅角色：

硫酸級數
雖然可以整到99%硫酸，不過跟住佢會出SO₃，然後濃度就變成98.3%。98%嘅濃度係更加安全，而且呢個濃度係「濃硫酸」嘅常見狀態。唔同濃度係有唔同用途，常見嘅就有：

同水反應
硫酸同水嘅混合係一個好強嘅放熱過程。一定要將硫酸倒入水而唔係將水倒入硫酸。因為呢個方法可以防止喺一下子放出勁多熱力。呢個化學反應最好嘅解釋係因為出咗水合氫離子：
H2SO4 + H2O → H3O+ + HSO4−     K1 = 2.4 x 106   （強酸）
HSO4− + H2O → H3O+ + SO42−     K2 = 1.0 x 10-2
HSO4-係硫酸氫根，而SO42-係硫酸根。K1同K2都係酸度系數。因為呢個反應喺熱力學入面係有利，所以硫酸係一個好好嘅吸水劑，於是佢畀人用嚟整好多生果乾。

其他化學反應
作為一個強酸，硫酸同鹼或者鹼性氧化物產生化學作用出好多相應嘅硫酸鹽。就好似硫酸銅，好多時用嚟電鍍同埋做抗真菌劑，係要用硫酸嚟整：
CuO (s) + H2SO4 (aq) → CuSO4 (aq) + H2O (l)
硫酸亦都可以用嚟整弱酸。例如佢可以同醋酸鈉反應，換番醋酸CH3COOH出嚟，變成硫酸氫鈉：
H2SO4 + CH3COONa → NaHSO4 + CH3COOH
而佢同硝酸鉀亦都可以產生複分解反應，整硝酸同埋硫酸氫鉀。濃硫酸亦都可以同氯化鈉產生化學作用，變成氣體氯化氫同亞硫酸氫鈉：
NaCl + H2SO4 → NaHSO4 + HCl
濃硫酸又可以將糖脫水，變成一嚿碳。硫酸係冇參與呢個化學反應，佢只係分解咗糖，呢個反應會放熱能同埋會出水蒸氣：
C12H22O11 → 12C + 11H2O
當佢同硝酸直接倒埋一齊，佢同時有酸同埋脫水劑嘅特性，產生硝離子NO+2。化學家就用以上特性，用渠做親電芳香取代反應入面硝化反應嘅催化劑。機理如下：

同金屬反應
硫酸會同大部分金屬起置換反應，產生氫氣同埋硫酸鹽。硫酸可以直接同鐵、鋁、鋅、錳、鎂同鎳反應，而熱或者濃硫酸可以同錫、銅反應。但係鉛同鎢就有阻力。不過同錫嘅化應係會產生二氧化硫而唔係氫。凍嘅濃硫酸會令鐵同鋅鈍化，所以可以用佢哋造嘅容器嚟裝濃硫酸。
Fe (s) + H2SO4 (aq) →  H2 (g) + FeSO4 (aq)
Sn (s) + 2 H2SO4 (aq) →  SnSO4 (aq) + 2 H2O (l) + SO2 (g)

危險性
硫酸嘅危險性識得將糖變成大嚿炭識得將糖變成大嚿炭 識得燒傷人嘅皮膚識得燒傷人嘅皮膚 識得將紙整穿幾隻黑窿識得將紙整穿幾隻黑窿
硫酸屬強酸嘅一種，同帶腐蝕性嘅強酸或強鹼一樣，佢識得同蛋白質、脂肪發生酰胺水解作用同埋酯水解作用而達到分解生物組織，造成化學性燒傷。因為佢重識得放出大量熱能，所以亦會造成二級燒傷。一唔小心入眼嘅會導致永久性失明。一唔小心食咗佢，亦會令內臟造成傷害兼冇得醫返轉頭嗰隻。另外，佢啲腐蝕性亦可以整爛好多張紙都得，亦識得將普通嘅糖變成大嚿炭。由於佢有好犀利嘅氧化性，所以佢亦好易同大量金屬產生氧化還原反應。
硫化氫

硫化氫係種無機化合物，化學式H2S，特徵係有埐臭雞蛋味，易溶於水成為氫硫酸。
無限極中心

明細原名無限極中心用途寫字樓建築主李錦記健康產品集團管理李錦記健康產品集團構造鋼筋混凝土佔地面積8,800㎡樓數22層高度69m逳手2005年落成2010年喺邊 中華人民共和國 廣州 天河區珠江新城 珠江西路12號。座標23°07′19″N 113°19′24″E﻿ / ﻿23.121942°N 113.323417°E﻿ / 23.121942; 113.323417
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
無限極中心（英文：Infinitus Center）係中華人民共和國廣州一棟寫字樓，喺天河區珠江新城珠江西路12號。成棟大樓係由李錦記健康產品集團嚟負責投資同管理。而呢間大樓喺2005年開始起，2010年10月11號開放。呢棟樓有69米高，一共22層樓，成棟大樓嘅佔地面積有8,800㎡。
‏‎
無限羣

喺羣論入面，無限羣係指一個羣，有時又叫冇限羣，佢嘅底集有無限個元素。
無限試煉場

《無限試煉場》（英文：Infinite Team）係香港MakerVille製作嘅真人騷節目，由梁業、楊安妮、樊沛珈、葛綽瑤、許月湘、馬詠茹同馬曉晴主持，2023年8月28號到9月15號逢禮拜一到五22:30—23:00喺香港電視娛樂ViuTV播。節目主持會嘗試跟高手學習一啲特別技能。
無限意識Meta Ego

《無限意識Meta Ego》係中國歌手劉柏辛出嘅第二張錄音室專輯、第四張唱片。喺2019年12月27號由泥鞋文化唱片公司發行。

簡介
呢張唱碟收錄咗9隻歌。佢用咗一年半時間製作呢張專輯。專輯名「無限意識」代表佢做音樂係持續變化、有不斷超越嘅自我意識。
無限斜棟有限公司

《無限斜棟有限公司》（Generation Slash）係香港電視娛樂嘅ViuTV製作嘅電視劇，2021年4月5號到4月30號逢禮拜一到五21:30-22:30喺ViuTV首播。而製作特輯《無限斜棟有限公司：即/將/開/業》喺4月3號禮拜六晚22:45-23:00播。套劇由陳卓賢、黃定謙、盧慧敏領銜主演，葉童、吳家麗、太保、袁富華、葛民輝、蘇麗珊、區嘉雯、黃光亮、高翰文、陳桂芬、張建聲、何華超等演出。

記事
套劇喺2020年9月6號喺柴灣搞咗開鏡拜神。
劇入面嘅男女主角陳卓賢同盧慧敏因為拍呢套劇而開始咗拍拖。
無限挑戰

《無限挑戰》（韓文：무한도전）係南韓電視節目，節目次次定下難題，由一班藝員去做真人表演，比賽解難，當中演員會難堪、搞笑吸引觀眾收睇。
無限集合

無限集合（冇限集合）係由無限個元素組成嘅集合，亦都叫做無窮集合（冇窮集合）。喺集合論入面，集合主要分為有限集合同無限集合，有限集合好多嘅性質都係顯而易見嘅，相反，因為無限集合嘅非有限性，所以無限集合嘅一啲基本性質反而變得唔明顯，個別嘅數學家甚至質疑諸如選擇公理等基本公設使用喺無限集合身上係咪重係啱。
喺羅素悖論提出咗之後，一啲較為激進嘅數學哲學家甚至提倡禁止喺數學入面用無限集合嚟挽救第三次數學危機。
無限集合喺數學之中可以講係無處不在，一般常見嘅例子有整數集、有理集等。一般嚟講，無限集合重可以分為可數集同不可數集。
無限極廣場

無限極廣場（英文：Infinitus Plaza）係香港中西區一座甲級寫字樓同商場，喺上環德輔道中、干諾道中同林士街交界，樓高34層，包括30層甲級寫字樓，基座4層零售鋪頭，家下租戶包括香港聯合交易所（HKEX）、康泰旅行社、專業旅運同大家樂等等。
無限極廣場嘅發展商係恒隆、新世界同地鐵，前身係恆星戲院，因為要起上環站而拆咗，1987年完成重建，最初叫海威中心，落成嗰陣賣咗畀維德集團，於是改名維德廣場（英文：Vicwood Plaza）。2003年6月，摩根士丹利以8.4億港元向維德集團買咗維德廣場，再喺2006年3月以26億港元賣畀麥格理。2010年7月，再由李錦記以43億另4,750萬向麥格理買入維德廣場，同年12月改名做「無限極廣場」。
無階級嘅社會

無階級嘅社會係指一個唔用出身去決定社會地位或階級嘅社會，呢度入邊區分財富、收入、教育、文化或關係網絡等嘅決定因素，係個人嘅經驗同成就。
之不過，呢啲地位嘅分別同相異係難避到嘅。因此，無階級嘅社會嘅支持者，例如無政府主義者同共產主義者就提議用不同嘅方法或指標作為呢個哲學或理念嘅目標同方向。
物性論

《物性論》（拉丁文：De rerum natura）係古羅馬哲學家盧克萊修嘅一本著作。
物業管理處

物業管理處，係物業管理公司嘅前線部門，係一個辦事處，係平日服務業主、租戶同訪客嘅物業管理人包括保安員報到同出勤嘅前哨站。物業管理處分為中央控制室同服務個處物業嘅出入口關卡點，後者又叫做座頭。而物業管理處(中央控制室)係個處物業嘅出勤指揮部，當地主管直接向物業管理公司總部負責同匯報。
嚮一間大屋苑，物業管理處甚至有個客戶服務中心，提供資詢服務俾業戶，包括會所租借、業戶投訴同收管理費咁。
物極必反

物極必反（Things will develop in the opposite when they become extreme）係一種哲學命題，用嚟指責太過衝動嘅行為。
做之前已經有一種習慣，突然要做出另一樣嘢，喺正常嘅運動情況下，呢種動能都可以做得出。呢度嘅情況，係能量轉移嘅正常大動能現象：
位能（PE或mgh）太大
動能（KE或0.5mv^2）太少
位能大過動能
位能變咗做反向的動能
用物理嘅角度嚟睇，動能嘅大小同最後得出嘅成果關係仲未有咁直接。
物流

要管好個大貨倉，就需要運用物流管理上嘅知識。
物流（英文：logistics）係管理運貨同存貨嘅一門學問，最初用喺軍事上幫軍隊做補給，而現代社會就廣泛應用喺各種商業範疇入面。